Diari Oficial de la Generalitat Valenciana


Sumari del DOGV 3945, del 22-02-2001 (2001/1084)

Notificació del recurs d'alçada número 375/2000.
------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1084


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació del recurs d'alçada número 375/2000. [2001/1084]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al senyor José A. Vora Vargas, av. Dénia, 45. bloc 9-3 (03403 Alacant) la resolució del recurs d'alçada amb el número de ref. interna R-375/2000.
  
Resolució
  
Examinat el recurs d'alçada formulat pel senyor José Antonio Vera Vargas contra resolució del Servei Territorial d'Arquitectura i Habitatge d'Alacant, en l'expedient, per sol·licitud de visat i d'ajudes econòmiques directes per a l'adquisició d'habitatge ja construïda, núm. 03/1T/0285/2000/014.
  
Antecedents de fet
  
Primer. El senyor José Antonio Vera Vargas, adquirent d'un habitatge lliure usat, mitjançant escriptura de compravenda de 14 de juny de 1999, va presentar en el Servei Territorial d'Arquitectura i Habitatge d'Alacant sol·licitud de visat i d'ajudes econòmiques directes el dia 13 d'abril del 2000.
  
Segon. Examinada la documentació presentada, mitjançant escrit de 28 d'abril del 2000, el Servei Territorial d'Arquitectura i Habitatge d'Alacant, va informar a l'interessat dels motius que servirien de base a la proposta de resolució desestimatòria de la seua sol·licitud, i amb caràcter previ a redactar la mencionada proposta, li va concedir tràmit d'audiència de l'expedient (article 84 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú BOE 27 de novembre de 1992), a fi que poguera presentar en el termini de quinze dies naturals, les al·legacions i documents que estimara pertinents en defensa dels seus interessos.
  
En data 18 de juliol de 2000, l'interessat va presentar escrit d'al·legacions adduint el que va estimar pertinent en la seua defensa.
  
Tercer. Vist l'expedient, no considerant desvirtuats els fets posats de manifest en el tràmit d'audiència, la cap del Servei Territorial en data 26 de juliol de 2000 va dictar resolució en què denega el visat així com la subsidiació sol·licitada per incompliment del que disposa l'article 25.2.c) del Reial Decret 1186/1998 de 12 de juny i l'article 5.4 del Decret 173/96, de 20 d'octubre del Govern Valencià, ja que ha transcorregut més de dos mesos entre la realització de l'escriptura de compravenda i la sol·licitud del visat d'aquesta per l'òrgan competent.
  
Quart. Contra la citada resolució, l'interessat interposa recurs d'alçada dins del termini i en la forma escaient, amb les al·legacions que consten en aquest i que es donen per reproduïdes a fi de ser breus.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol del Govern Valencià (DOGV núm. 3798 de 21 de juliol).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
Tercer. La concessió per part de l'administració de les ajudes econòmiques per a adquisició d'habitatges queda supeditada al compliment d'una sèrie de requisits que estan establits en la norma d'aplicació vigent en el moment de la sol·licitud.
  
En el present cas, el mencionat article 5.4 del D. 173/96, de 20 d'octubre del Govern Valencià, exigeix per a l'obtenció del finançament qualificat, que entre la realització del contracte d'opció de compra, compravenda o escriptura i la sol·licitud del visat d'aquests per l'òrgan competent, no hagen transcorregut més de dos mesos.
  
Quart. En el cas que ens ocupa, examinada la documentació que hi ha en l'expedient, es comprova que han transcorregut més de dos mesos entre la formalització de l'escriptura de compravenda (14 de juny de 1999) i la sol·licitud del visat d'aquesta (13 d'abril de 2000) per l'òrgan competent.
  
En conseqüència, a la vista de les actuacions, no desvirtuant allò que ha adduït el recurrent el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor José Antonio Vera Vargas contra resolució del Servei Territorial d'Arquitectura i Habitatge d'Alacant, de 26 de juliol de 2000, la qual queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.